Oljeanalytikere om to uker på fire uker fri: - Utlendinger ler av norsk offshoreturnus

Tre ledende oljeanalytikere forteller om vantro latter når de forteller utlendinger om den norske offshoreturnusen med «to uker på, fire uker fri».

OVERTID: Plattformarbeidere får over 80.000 kroner for en uke overtid i Nordsjøen, viser beregninger fra Teknisk Ukeblad i fjor. Vis mer byoutline Harald Pettersen

Publisert: Oppdatert: 19. januar 2015 14:44 , Publisert: 18. januar 2015 19:31

– Folk begynner rett og slett å le, og de tror nesten ikke hva de hører, sier Torbjørn Kjus, oljeanalytiker i DNB Markets, om når han forteller om de norske ordningene i utlandet.

OLJEANALYTIKER: Torbjørn Kjus, DNB Markets Vis mer byoutline Thomas Winje Øijord

Etter ti år med «hent ut så mye olje som mulig på kortest mulig tid»-mentalitet, står oljeselskapene i dag overfor et nytt scenario:

Oljeprisen har mer enn halvert seg siden i sommer, fra toppnoteringen på 115 dollar fatet i juni 2014.

Å få ned kostnader er det nye mantraet, for oljeselskapene.



Les også Svarer på oljetoppkritikk: - Dette er hårsårt

– Det kommer til å bli en tøffere periode, men i etterkant vil vi få en mye sunnere oljeindustri hvor de svakeste selskapene er borte. Da kan man igjen få tak i «A-teamet», og man slipper å nøye seg med dem som er tredje best, sier Kjus til de fremmøtte da banken presenterte halvårsrapporten «Økonomiske utsikter», torsdag.



- Ler av oljeanalytikere som kan si noe så dumt Leif Sande leder LO-forbundet Industri Energi, som har 60.000 medlemmer og blant annet organiserer innen olje og gass. Han representerer også 28 millioner energiansatte i verden, via fagorganisasjonen Industri All Global Union. - Jeg har også snakket med internasjonale kollegaer, kontrer han: - Én ting er helt klart. De ansatte i oljeindustrien ler ikke av våre ordninger. De sier sier «look to Norway», der har man lykkes, sier Sande og ramser opp det han kaller «de beste lønnsvilkårene, det beste sikkerhetsnivået og den norske velferdsmodellen» som resultater av den norske oljeindustrien og en sterk fagbevegelse. - De jeg kjenner ler av oljeanalytikere som kan si noe så dumt, sier han og sikter til hva Kjus og Saltvedt har gjenfortalt om reaksjoner på turnusordningen. Det er ikke lønninger men riggkostnader som har drevet utgiftene opp, mener Sande. - Riggratene har økt med 500 prosent, mens lønningen har økt 50 prosent de siste ti årene, sier han.

Vis mer vg-expand-down

Han ble nylig kåret til landets beste oljeanalytiker av bladet Kapital.



Oljeindustrien har opplevd en kraftig prisvekst de siste 13 årene, forteller Kjus til E24.

– Da er det en veldig menneskelig reaksjon at man glemmer kostnadene, for inntektene har tatt det igjen uansett, sier Kjus.

– Kan ordninger som «to uker på – fire uker av» stå for fall i år?

– Det kommer an på hvor sterkt fagbevegelsene står, mener han.

Den såkalte to-fire-ordningen betyr at arbeidere er på plattformen to uker i slengen, og jobber da 12 timer i døgnet.



Deretter har de fire uker fri, før de må ut igjen.



Se vår grafikk: Disse norske feltene er i fare grunnet den lave oljeprisen

Det er ventet at investeringene skal ned 30 prosent allerede i år på norsk sokkel, sammenlignet med 2014, ifølge DNB Markets.

Les også Offshorearbeidere føler seg mobbet av Norsk olje og gass

Banken venter også at investeringene skal ned mellom 20 til 30 prosent på verdensbasis.



- FOLK LER: Thina Saltvedt forteller i likhet med Kjus at utenlandske kollegaer har problemer med å forstå den norske to-fire-turnusen, med to uker på og fire uker av. Vis mer byoutline Berit Roald

I dollar tilsvarer det rundt 200 milliarder.

Tror på sterk fagbevegelse

Thina Saltvedt i Nordea forteller om lignende reaksjoner som Kjus, når hun har vist til ordningene norske oljearbeidere nyter godt av, i møte med utenlandske kollegaer.

– Ja jeg er helt enig. Folk pleier å spørre om oljearbeidere dermed jobber en tredjedel av året og mottar lønn på over en million kroner? Det er ikke alltid like lett å forklare de norske ordningene, sier hun.

– Men det henger sammen med at det har vært mangel på arbeidskraft. Da kan man ta seg betalt, sier oljeanalytikeren.

Les også Statens oljeinntekter kollapser med dagens oljepris

Fagorganisasjonene i Norge står så sterkt at det neppe blir slutt på den omstridte turnusordningen med det første, tror Saltvedt.

Nest høyeste oljelønn i verden Gjennomsnittslønnen for norske oljearbeidere er 886.750 kroner i året.

Kun i Australia er lønningene høyere med snitt på 929.250 kroner, viser en undersøkelse fra Hays Oil & Gas publisert i 2013. Undersøkelsen omfatter over 50 land. Snittlønnen i Statoil var i fjor én million kroner.

Vis mer vg-expand-down

– Det tror jeg vil sitte veldig langt inne, og oljeindustrien har svært sterke fagforeninger. Jeg tror heller det er en del HMS-ordninger og krevende byråkrati med mye rapportering som vil komme under lupen, uten at dette vil å gå på bekostning av sikkerhet, sier hun.

Oljeservicegründer Ståle Kyllingstad har tidligere sagt det samme.



Mener uføret var på vei, uansett



Analytiker Bjarne Schieldrop i SEB forteller at også han tror det flires en del av «to-fire-ordningen» også i Norge, og ikke bare blant utlendinger.

Men det er Helge Lunds uttalelser da han gikk av som Statoil-sjef han har bitt seg mest merke i:

– Jeg synes det var interessant at Helge Lund uttalte at det han angret mest på var at han ikke hadde tatt mer fatt i kostnadssiden. Oljebransjen står overfor kraftig rasjonalisering, men hvilke ordninger som står for fall er vanskelig å si, sier Schieldrup.



Les også DNB: – Vi har «Johan Sverdrup», heldigvis

SEB-analytikeren mener prisene på sikt trolig vil legge seg på rundt 70 dollar fatet, snarere enn 100 dollar som vi har sett fra 2011 til høsten i fjor.

Regjeringen vil ha vekk ordningen Den blåblå regjeringen varslet i regjeringserklæringen at de vil forsøke å redusere kostnadsnivået på sokkelen.

Blant annet ved å følge opp riggutvalgets konklusjoner. Riggutvalget, ledet av tidligere Hydro-direktør Eivind Reiten, har i 2012 foreslått å endre på dagens arbeidstidsordning for oljearbeiderne offshore, den såkalte to-fire-ordningen som gir fire uker fri etter to uker med 12-timers vakter. Vis mer vg-expand-down

– Analyser viser at oljeprodusentene var i ferd med å komme inn i et uføre hvor nettoinntektene var fallende, til tross for en oljepris over 100 dollar fatet. Man skulle jo tro at inntektene skulle øke gitt den sterke økningen som har vært i oljeprisen fra år 2000 til 2014.



Kostnadssiden har imidlertid vokst sterkere enn inntektene, sier råvaresjefen, og legger til:



– De som ikke har tatt tak i kostnadene tidligere, må i hvert fall gjøre noe nå.

Les også Oljedirektoratet: Oljebremsen varer til 2018

Les også Solberg og Jensen risikerer å måtte be Oljefondet om penger

Les også Nå bygger svenskene verdens største boligplattform for havvind

Her kan du lese mer om Equinor